**ΛΟΓΑΡΙΑΣΜΟΣ ΕΝΙΣΧΥΣΕΩΣ ΔΙΚΗΓΟΡΩΝ ΕΠΑΡΧΙΩΝ**

**ΑΘΗΝΑ 16 ΣΕΠΤΕΜΒΡΙΟΥ 2020**

**Αριθ. πρωτ. 1495**

**ΠΡΟΣ ΤΟΥΣ ΠΡΟΕΔΡΟΥΣ ΤΩΝ ΔΙΚΗΓΟΡΙΚΩΝ ΣΥΛΛΟΓΩΝ -ΜΕΛΩΝ ΤΟΥ Λ.Ε.Δ.Ε.**

**ΑΝΑΚΟΙΝΩΣΗ**

**ΘΕΜΑ: Εκκαθάριση των ετησίων συνδρομών προς τον Λ.Ε.Δ.Ε. και επιδότησή τους από την εισφορά της Κ.Υ.Α. 61247/2015**

Κυρίες και Κύριοι Πρόεδροι,

Όπως σας είναι ήδη γνωστό, από 1-9-2015 και σύμφωνα με την Κ.Υ.Α. 61247/2015, ο Λ.Ε.Δ.Ε. εισπράττει ποσό από τα γραμμάτια προκαταβολής που εκδίδονται για όλες στις δικηγορικές πράξεις.

Το ποσό αυτό παρακρατείται από τους Δικηγορικούς Συλλόγους κατά την έκδοση των γραμματίων και πρέπει να αποδίδεται στον Λ.Ε.Δ.Ε. μέχρι το τέλος κάθε επομένου μήνα από την είσπραξη.

Κατόπιν αποφάσεων της Γ.Σ. του Λ.Ε.Δ.Ε., το σύνολο του εισπραχθέντος ποσού για την παραπάνω αιτία, χρησιμοποιείται για την επιδότηση των συνδρομών των μελών του κάθε Συλλόγου.

Η επιδότηση λαμβάνει χώρα με τον ακόλουθο τρόπο:

α/ βεβαιώνεται το ποσό της ετήσιας συνδρομής κάθε μέλους

β/το άθροισμα των ποσών που έχει καταβάλλει κάθε μέλος, (γραμμάτια προκαταβολής και εξοφλημένα εντάλματα ΤΑΧΔΙΚ), συμψηφίζονται με την ετήσια συνδρομή .

Σε περίπτωση που το ανωτέρω ποσό είναι μικρότερο της ετήσιας συνδρομής, βεβαιώνεται υπόλοιπο οφειλής και γνωστοποιείται στο μέλος, προκειμένου να εξοφλήσει.

Σε περίπτωση που το ανωτέρω ποσό είναι μεγαλύτερο της ετήσιας συνδρομής, καταλογίζεται ως αλληλεγγύη μεταξύ των μελών του οικείου συλλόγου και επιδοτεί τις οφειλόμενες συνδρομές των μελών του .

Η επιδότηση αυτή προς τα μέλη-οφειλέτες, είναι ανάλογη με το εκάστοτε οφειλόμενο ποσό και γίνεται σύμφωνα με το κλάσμα (ποσό προς επιδότηση/οφειλόμενο ποσό).

Το ποσό της αλληλεγγύης ανά μέλος δεν μπορεί να ξεπερνά το ποσό της ετήσιας βεβαιωθείσης συνδρομής προς τον Λ.Ε.Δ.Ε.

Στην περίπτωση αυτή, το επί πλέον καταβληθέν ποσό, επιστρέφεται στον δικαιούχο, ως πιστωτικό υπόλοιπο.

Τέλος σας εφιστούμε την προσοχή για την εμπρόθεσμη εκκαθάριση των ετησίων συνδρομών και σας παρακαλούμε,

-να αποδίδετε κάθε μήνα στον Λ.Ε.Δ.Ε., το παρακρατηθέν ποσό από τα γραμμάτια προκαταβολής, με κατάθεση στον τραπεζικό λογαριασμό του Λ.Ε.Δ.Ε. (Εθνική τράπεζα 155/29607531)

-να αποστέλλετε κατάλληλα συμπληρωμένη, ως έχετε υποχρέωση, την ονομαστική κατάσταση των μελών σας, που θα σας αποστέλλει ηλεκτρονικά κάθε χρόνο ο Λ.Ε.Δ.Ε., με την ανάλυση των ποσών που έχει καταβάλλει κάθε μέλος για την εισφορά της Κ.Υ.Α. 61247/2015

Σας ενημερώνουμε δε ότι τα υπόλοιπα των οφειλών των μελών σας , θα γνωστοποιηθούν προσωπικά σε αυτά.

Προκειμένου δε να επικαιροποιήσουμε τα προσωπικά στοιχεία των μελών του Συλλόγου σας , σας παρακαλούμε να τους ενημερώσετε ότι θα πρέπει να γνωστοποιούν στον Λ.Ε.Δ.Ε. κάθε μεταβολή στα στοιχεία τους (διεύθυνση, τηλέφωνα, email κλπ).

Ο Λ.Ε.Δ.Ε. είναι πάντα στην διάθεσή σας για περισσότερες πληροφορίες.

 Για τον Λ.Ε.Δ.Ε.

 Η Διευθύντρια

 ΕΛΕΝΑ ΠΙΤΣΙΛΛΟΥ

Κοινοποίηση: στις Γραμματείες των Δικηγορικών Συλλόγων-μελών του Λ.Ε.Δ.Ε.